དྲི་མེད་གཟི་བརྗིད་ཐེག་པ་གཉིས་པ་སྣང་གཤེན་བོན་གཏན་ལ་ཕབ་པའི་མདོ་ལས།དེ་ལ་སྟོན་པས་བཀའ་སྩལ་པ།ཉོན་ཅིག་སྣང་གཤེན་གཙུག་ཕུད་ཉོན།སྣང་གཤེན་ཐེག་པའི་བོན་སྒོ་ལ།སྤྱི་རུ་རྣམ་པ་བཞི་ཡིན་ཏེ།ཆབ་ནག་ཆུ་བོ་སེལ་གྱི་སྒོ།ཆབ་དཀར་འདྲེ་དང་སྲི་ཡི་སྒོ།འཕན་ཡུལ་མཉམ་བརྗེ་གླུད་ཀྱི་སྒོ།དཔོན་གསས་ཕྱ་གཉན་གཏོ་ཡི་སྒོ།དེ་ལྟར་གྱེར་སྒོ་བཞི་ལས་སུ།གཅོང་བརྒྱད་སྐད་ཀྱི་བརྡ་སྤྲད་ནས།ཚུལ་དང་ལུགས་བཞིན་སྤྱད་པ་ན།སྣང་ནི་སྣང་ཞིང་སྲིད་པས་སྣང་།གཤེན་ནི་དེ་དག་འདུལ་བས་གཤེན།སྣང་གཤེན་ཐེག་པའི་བོན་སྒོ་ཡིས།འགྲོ་བའི་ཁ་ལོ་བསྒྱུར་བའོ།།ཞེས་སོགས་གོང་གི་དྲི་བ་ལྷ་བོན་སྒོ་བཞི་ཞེས་པའི་དོན་དེ་གྱེར་སྒོ་བཞི་དང་གཅིག་མཚུངས་སུ་གསུངས་འདུག